സന്തോഷ് പണ്ഡിറ്റ്

ഇന്ത്യൻ ചലച്ചിത്ര നടനും ഗായകനും ഇന്റർനെറ്റിലെ യൂട്യൂബ് വഴി പ്രചരിച്ച ഏതാനും ഗാനങ്ങളിലൂടെ സെലിബ്രിറ്റിയുമായ വ്യക്തിയാണ് സന്തോഷ്‍ പണ്ഡിറ്റ്.Superstar Santhosh Pandit!  sify.com. 10 February 2012Srikandath, Sivaram (16 November 2011) The Curious Case of Santosh Pandit. Manorama Online. 2011-ൽ മലയാളികൾക്കിടയിൽ അഭൂതപൂർവ്വവും വ്യത്യസ്തവുമായ പ്രസിദ്ധി സമ്പാദിച്ച ഒരു വ്യക്തിയാണ് അദ്ദേഹം. അദ്ദേഹത്തിന്റെ 2011 ലെ കൃഷ്ണനും രാധയും എന്ന ചിത്രത്തിന് ഏറെ പ്രചാരം ലഭിച്ചിരുന്നു.

ധാരാളം വിമർശനങ്ങൾക്കും പരിഹാസത്തിനും പാത്രമായ അദ്ദേഹത്തിന്റെ ഈ ഗാനരംഗങ്ങൾ ഉൾപ്പെട്ട കൃഷ്ണനും രാധയും എന്ന മുഴുനീള ചലച്ചിത്രം 2011 ഒക്ടോബർ 21-നു് കേരളത്തിലെ മൂന്നു സിനിമാതീയറ്ററുകളിൽ പണ്ഡിറ്റ് തന്നെ പ്രദർശനത്തിനെത്തിക്കുകയുണ്ടായി. സിനിമ ആദ്യ ഒരാഴ്ച തിയറ്ററിൽ നിറഞ്ഞ സദസ്സിൽ പ്രദർശിപ്പിച്ചതോടുകൂടി ഒരു മലയാളചലച്ചിത്ര അഭിനേതാവും സംവിധായകനും എന്ന നിലയിൽക്കൂടി സന്തോഷ് പണ്ഡിറ്റ് പ്രശസ്തനായി. ഈ ചിത്രത്തിൽ ഉൾപ്പെടുത്തിയ പാട്ടുകളുടെ വീഡിയോകൾ, സിനിമ ഇറങ്ങുന്നതിനു മാസങ്ങൾക്കു മുൻപ് തന്നെ യുട്യൂബിലൂടെയും സോഷ്യൽ നെറ്റ്‌വർക്കിംഗ് സൈറ്റുകളിലൂടെയും പ്രചരിക്കുകയും, ആ സമയത്തു് തന്നെ അവയുടെ നിലവാരമില്ലായ്മ ഏറെ ചർച്ച ചെയ്യപ്പെടുകയും ചെയ്തിരുന്നു. ഗൂഗിളിന്റെ 2011 നവംബറിലെ കണക്കുപ്രകാരം സന്തോഷ് പണ്ഡിറ്റ് പത്താമതായുള്ള ജനപ്രിയ സെർച്ച് വാക്കാണ് എന്നു രേഖപ്പെടുത്തിയിരിക്കുന്നു 

ഉയർന്ന കലാമൂല്യങ്ങൾ ഉണ്ടെന്നവകാശപ്പെടുന്ന മുഖ്യധാരാ സിനിമകളെ  വിമർശനാത്മകമായി വീക്ഷിക്കാനും, അത്തരത്തിലുള്ള നിരവധി വായനയ്ക്കും, ചർച്ചകൾക്കും സന്തോഷ് പണ്ഡിറ്റിന്റെ സിനിമകൾ വഴി മരുന്നിട്ടു.

കൃഷ്ണനും രാധയും എന്ന ചിത്രത്തിന്റെ ഛായാഗ്രഹണം ഒഴികെയുള്ള ഒട്ടു മിക്ക പ്രധാന കാര്യങ്ങളും ചെയ്തിരിക്കുന്നത് സന്തോഷ് പണ്ഡിറ്റ് തന്നെയാണ്.

വ്യക്തിജീവിതം
കോഴിക്കോട് ജില്ലയിലെ പെരുവണ്ണാമൂഴിയിലാണ് സന്തോഷ് ജനിച്ചത് . ചേലന്നൂർ എ.കെ.കെ.ആർ ഹൈസ്ക്കൂളിലും , ഗവൺമെന്റ് ആർട്ട്സ് കോളേജിലുമായാണ് സന്തോഷ് വിദ്യാഭ്യാസം പൂർത്തിയാക്കിയത്. നവജ്യോത് ഏക മകൻ ആണ്.

 ചലച്ചിത്രങ്ങൾ 
 ക്രമം  വർഷം  ചിത്രം  സംവിധായകൻ  വേഷം  കുറിപ്പ്1  2011  കൃഷ്ണനും രാധയും സന്തോഷ് പണ്ഡിറ്റ് ജോൺ  ഒക്ടോബർ 21-ന് പ്രദർശനത്തിനെത്തി2  2012  സൂപ്പർസ്റ്റാർ സന്തോഷ്‌ പണ്ഡിറ്റ്‌  സന്തോഷ് പണ്ഡിറ്റ്  ജിത്തുഭായ്  ഓഗസ്റ്റ് 3-ന് പ്രദർശനത്തിനെത്തി3  2014 മിനിമോളുടെ അച്ഛൻ  സന്തോഷ് പണ്ഡിറ്റ്  ആദിത്യവർമ്മ ഫെബ്രുവരി  28-ന് പ്രദർശനത്തിനെത്തി42014കാളിദാസൻ കവിതയെഴുതുകയാണ്സന്തോഷ് പണ്ഡിറ്റ്കലി52016ടിൻറുമോൻ എന്ന കോടീശ്വരൻസന്തോഷ് പണ്ഡിറ്റ്ടിൻറുമോൻ62017ഒരു സിനിമാക്കാരൻ7മാസ്റ്റർപീസ്കോളജ് ശിപായി8നീലിമ നല്ല കുട്ടിയാണ് vs ചിരഞ്ജീവി IPSസന്തോഷ് പണ്ഡിറ്റ്ചിരഞ്ജീവി IPS & അനിരുദ്ധ്92018ഉരുക്ക് സതീഷൻസന്തോഷ് പണ്ഡിറ്റ്ചിമ്പുമോൻ102019ബ്രോക്കർ പ്രേമചന്ദ്രൻറെ ലീലാവിലാസങ്ങൾസന്തോഷ് പണ്ഡിറ്റ്പ്രേമചന്ദ്രൻ

ടെലിഫിലിം
പ്രേമസ്വരൂപനും കൂട്ടുകാരും (സംവിധാനം).
കല്യാണിയുടെ കല്യാണം (സംവിധാനം)

 പുരസ്കാരങ്ങൾ 
 2011 കർമ്മശ്രേഷ്ഠ പുരസ്കാരം - ഏകലവ്യ ചാരിറ്റബിൾ ട്രസ്റ്റ് - ഒരു ചലച്ചിത്രത്തിലെ 8 പ്രധാന ജോലികൾ നിർവ്വഹിച്ചതിനു്.

അവലംബം

 പുറത്തേക്കുള്ള കണ്ണികൾ 

 http://santhoshpandit.blogspot.com സന്തോഷ് പണ്ഡിറ്റിന്റെ ബ്ലോഗ്

വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:1973-ൽ ജനിച്ചവർ